NaiveNeuron/SloPal huggingface dataset:
Hufková, Eva, poslankyňa NR SR (2012-06-26):
Ďakujem pekne. Vážená pani predsedajúca, vážené panie poslankyne, páni poslanci, vážený pán minister, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpila k vládnemu návrhu zákona o osobitnom odvode z podnikania v regulovaných odvetviach a o zmene a doplnení niektorých zákonov (tlač č. 76) ako spravodajca Výboru Národnej rady Slovenskej republiky pre financie a rozpočet. Uvedený návrh bol doporučený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jej cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika zaviazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby: 1. podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní, 2. v súlade s rozhodnutím predsedu Národnej rady Slovenskej republiky č. 66 z 1. júna 2012 a podľa § 71 zákona o rokovacom poriadku návrh zákona prerokovali výbory, a to: Výbor Národnej rady Slovenskej republiky pre financie a rozpočet, ústavnoprávny výbor a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet . Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Vážená pani predsedajúca, prosím, otvorte rozpravu k uvedenému návrhu zákona.
Šimečka, Michal, podpredseda NR SR (2024-09-13):
Ďakujem veľmi pekne. Tri faktické poznámky v reakcii na vaše vystúpenie. Ako prvý, pán poslanec Šipoš, nech sa páči.
Bugár, Béla, podpredseda NR SR (2019-05-13):
Prezentujme sa a hlasujme. (Hlasovanie.) Prítomných 134 poslancov, za 100, proti 29, 3 sa zdržali, 2 nehlasovali. Návrh sme schválili. Prosím pána poslanca Kvorku, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku (tlač 1324). (Hlasovanie o vládnom návrhu zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a ktorým sa menia a dopĺňajú niektoré zákony , tlač 1324.)
Martvoň, Anton, poslanec NR SR (2014-10-21):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
B. Bugár, podpredseda NR SR: (2004-05-13):
Otváram rozpravu k tomuto bodu programu a pýtam sa, či sa hlási niekto do rozpravy. Pán spravodajca ako jediný. Končím možnosť sa prihlásiť do rozpravy. Nech sa páči, máte slovo. L. Polka, poslanec: Ďakujem pekne, pán podpredseda. Je mojou povinnosťou tlmočiť Národnej rade môj osobný názor, že táto zmluva bola prijatá s neskorým alebo dnes v nejakom časovom deficite, pretože obsahuje obsolétne ustanovenia, ktoré sa týkajú spolupráce s colnými orgánmi. Obsahovo táto zmluva nemá žiadne problémové ustanovenia. Prekážajú mi tam ustanovenia o spolupráci colných orgánov, ktoré v podstate na hranici sú neexistentné. Pochopiteľne, že colné orgány, ktoré ostanú vo vnútrozemí, budú nejakým spôsobom spolupracovať, ale spolupráca pri zásahu na hranici, spolupráca pri prenasledovaní páchateľa, ktorý uniká cez hranicu, je v tomto prípade už nereálna, pretože vstupom do Európskej únie dochádza k istej úprave pomerov na štátnej hranici a predovšetkým tá colná správa, ktorá tam vykonávala službu, v podstate tam neexistuje. Obsah zmluvy to v podstate neruší, len si dovoľujem upozorniť Národnú radu, že schválime ustanovenie, ktoré nie je vykonateľné. Ďakujem pekne, pán podpredseda.
Bugár, Béla, podpredseda NR SR (2011-12-02):
Prezentujme sa a hlasujme o tomto návrhu. (Hlasovanie.) Prítomných 139 poslancov, za 79, 59 sa zdržalo, 1 nehlasoval. Sme v treťom čítaní , preto otváram rozpravu a pýtam sa, či sa hlási niekto do rozpravy v tomto čítaní. Konštatujem, že nie. Vyhlasujem rozpravu za skončenú. Pani spravodajkyňa.
Valocký, Jozef, poslanec NR SR (2012-12-05):
Môžeme pristúpiť k hlasovaniu zo spoločnej správy. Pán poslanec Uhliarik vyňal bod 23 na samostatné hlasovanie. Pán predseda, dajte, prosím, hlasovať o bodoch 1 až 22, 24 až 74 spoločne s návrhom schváliť ich.
Novotný, Viliam, poslanec NR SR (2010-12-08):
Vážený pán podpredseda, vážený pán minister, dámy a páni, dovoľte mi, aby som uviedol spoločnú správu k prerokovanému vládnemu návrhu zákona o zdravotných poisťovniach. Národná rada Slovenskej republiky uznesením č. 114 z 15. októbra 2010 po prerokovaní vládneho návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach a o zmene a doplnení niektorých zákonov v prvom čítaní rozhodla, že podľa § 73 ods. 3 písm. c) zákona Národnej rady č. 350/1996 Z. z. o rokovacom poriadku Národnej rady prerokuje uvedený návrh zákona v druhom čítaní a prideľuje vládny návrh zákona podľa § 74 ods. 1 citovaného zákona na prerokovanie výborom. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov. Ústavnoprávny výbor Národnej rady prerokoval vládny návrh zákona o zdravotných poisťovniach dňa 16. novembra a odporučil Národnej rade Slovenskej republiky návrh zákona schváliť. Výbor Národnej rady Slovenskej republiky pre financie a rozpočet prerokoval vládny návrh zákona o zdravotných poisťovniach dňa 18. novembra 2010 a odporučil Národnej rade návrh zákona schváliť. Výbor Národnej rady Slovenskej republiky pre hospodárstvo, výstavbu a dopravu prerokoval vládny návrh zákona tak isto 18. novembra a odporučil Národnej rade návrh zákona schváliť so zmenami a doplnkami. Výbor Národnej rady Slovenskej republiky pre zdravotníctvo prerokoval vládny návrh zákona o zdravotných poisťovniach dňa 16. novembra a odporučil Národnej rade Slovenskej republiky návrh zákona schváliť so zmenami a doplnkami. Z uznesení výborov uvedených pod bodom 3 tejto správy vyplývajú pozmeňujúce a doplňujúce návrhy, ktoré máte uvedené v časti IV. tejto spoločnej správy a je ich celkom 52. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach odporúča Národnej rade Slovenskej republiky zákon schváliť s odporúčanými pozmeňujúcimi a doplňujúcimi návrhmi. Dám o nich hlasovať tak, ako je uvedené v spoločnej správe. Výbor ďalej poveril spoločného spravodajcu výborov Viliama Novotného predniesť v súlade s § 80 zákona č. 350 o rokovacom poriadku Národnej rady spoločnú správu výborov na schôdzi Národnej rady. Predmetná spoločná správa výborov Národnej rady o prerokovaní vládneho návrhu zákona o zdravotných poisťovniach a o doplnení niektorých zákonov bola schválená uznesením výboru Národnej rady Slovenskej republiky pre zdravotníctvo gestorským výborom z 30. novembra 2010. Vážený pán predsedajúci, skončil som. Prosím, otvorte rozpravu v druhom čítaní.
Hrušovský, Pavol, podpredseda NR SR (2011-03-29):
Hlasujeme, páni poslanci, o návrhu prerokovať zákon v treťom čítaní. (Hlasovanie.) 146 prítomných, 79 za, 2 proti, 63 sa zdržalo, 2 nehlasovali. Návrh sme schválili. Pristúpime k tretiemu čítaniu o návrhu skupiny poslancov. Otváram rozpravu. Pýtam sa, či sa hlási z prítomných poslancov do rozpravy niekto. Konštatujem, že nie, preto ju vyhlasujem za skončenú. Pristúpime k hlasovaniu o návrhu zákona ako celku so schválenými pozmeňovacími návrhmi s odporúčaním gestorského výboru...
Müllerová, Emília, poslankyňa NR SR (2013-06-26):
Vážený pán predseda, vážené pani kolegyne poslankyne, kolegovia poslanci. V rozprave k návrhu zákona o zdravotnom poistení vystúpili poslanci Novotný, Hlina, Mihál, Ježík a Sulík. Pán poslanec Novotný podal procedurálny návrh aj konkrétny pozmeňujúci návrh. Pán poslanec Mihál podal procedurálne návrhy aj konkrétny pozmeňujúci návrh a požiadal vyňať na osobitné hlasovanie body 69 a 70 zo spoločnej správy s tým, že požiadal o nich hlasovať spoločne. Pán poslanec Ježík podal sedem pozmeňujúcich návrhov a požiadal vyňať bod 90, 102, 128, 129 a 134 zo spoločnej správy na osobitné hlasovanie. Teraz môžme pristúpiť k hlasovaniu. (Zaznievanie gongu.) Pristúpime k hlasovaniu o procedurálnom návrhu pána poslanca Novotného vrátiť návrh zákona navrhovateľovi na dopracovanie. Tento návrh podporil aj pán poslanec Mihál. Prosím, dajte o tomto návrhu hlasovať.
Hus, Igor, poslanec NR SR (2022-03-17):
Vážený pán predsedajúci, dovoľte, aby som vám ako určený spravodajca výboru predniesol spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov. Výbor pre obranu a bezpečnosť ako gestorský výbor podáva Národnej rade spoločnú správu výborov. Národná rada uznesením č. 1268 zo 16. februára 2022 pridelila návrh zákona na prerokovanie týmto výborom: ústavnoprávnemu výboru, výboru pre ľudské práva a národnostné menšiny a výboru pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Výbory, ktorým bol návrh zákona pridelený, zaujali nasledovné stanoviská. Ústavnoprávny výbor odporučil Národnej rade návrh zákona schváliť s pozmeňujúcim a doplňujúcim návrhom. Výbor pre ľudské práva a národnostné menšiny odporučil Národnej rade návrh zákona schváliť s pozmeňujúcim a doplňujúcim návrhom. A výbor pre obranu a bezpečnosť odporučil Národnej rade návrh zákona schváliť s pozmeňujúcim a doplňujúcim návrhom. Z uznesení výborov vyplývajú, vyplývajú tieto pozmeňujúce a doplňujúce návrhy, teda je tam jeden pozmeňujúci a doplňujúci návrh, ktorý je uvedený pod bodom III spoločnej správy. Gestorský výbor ho odporúča schváliť Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona odporúča Národnej rade predmetný návrh zákona schváliť v znení schváleného pozmeňujúceho a doplňujúceho návrhu uvedeného v tejto správe. Gestorský výbor ma určil ako spoločného spravodajcu výborov vystúpiť na schôdzi Národnej rady k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru. Spoločná správa výborov v druhom čítaní bola schválená uznesením Výboru Národnej rady pre obranu a bezpečnosť č. 141. Ďakujem, skončil som. Otvorte, prosím, rozpravu.
D. Lipšic, poslanec: (2007-05-17):
Ja som rád, že v informácii, lebo nemáme spoločnú správu, z rokovania výborov je návrh vypustiť ustanovenie § 4 ods. 2, ktorý práve túto stavebnú uzáveru zakotvuje. Ja by som bol rád, keby sa pán minister potom vyjadril k tomu, či toto ustanovenie v informácii je akceptovateľné pre neho a pre vládu, lebo tým by sme odstránili ten ústavný rozpor, ktorý tu evidentne je. Druhý problém je, na ktorý upozornila pani kolegyňa Žitňanská, v článku III novely, ktorý aj podľa môjho názoru je v rozpore s našimi komunitárnymi záväzkami. Ja som už v prvom čítaní hovoril o tom dlhšie, ktoré smernice sú dotknuté a kde by nám hrozil spor na Európskom súdnom dvore v Luxemburgu. Pravdepodobne spor, ktorý by sme prehrali. O pár hodín budeme diskutovať o deklarácii o daňovej suverenite a tam slovenský parlament môže byť dôrazný, lebo to je vec, kde žiadne záväzky nemáme. Kde naozaj môžeme tvrdo obhajovať naše národné ekonomické záujmy. Ale tam, kde záväzky už máme, samozrejme, musíme ich rešpektovať, pokiaľ sa nechceme dopustiť toho, aby sme prehrali na Európskom súdnom dvore, čiže tiež by ma mimoriadne zaujímal postoj pána ministra k pozmeňujúcemu návrhu vypustiť čl. III tak, aby sme sa nedostali do rozporu s európskymi smernicami, s Århuským dohovorom, kde ten rozpor podľa mojej mienky je evidentný. Moji kolegovia, ktorí sú ďaleko zbehlejší v európskom práve ako ja, mi to potvrdili, a preto si myslím, že by mal byť spoločný záujem celej snemovne dať na pravú mieru výsledný text novely zákona. Ďakujem, pán predsedajúci.
Dostál, Ondrej, poslanec NR SR (2024-06-13):
Ďakujem, pán podpredseda. A ďakujem, pani podpredsedníčka vlády, za prečítanie odpovede, no škoda, že tu nie je pani ministerka Dolinková, lebo nemôžem celkom tie otázky, ktoré by som smeroval na ňu, smerovať na vás, keďže nie je to váš rezort. Ale chcel by som sa spýtať, či ste ako podpredsedníčka vlády a členka tej istej vlády ako pani ministerka Dolinková zachytili tú kauzu alebo tú skutočnosť, že sa Slovensko dištancovalo od v podstate celosvetového konsenzu v rámci Svetovej zdravotníckej organizácie a ako to vnímate, ako to reflektujete, že či sa vám zdá, že to rozhodnutie bolo, bolo v poriadku, alebo tam vidíte nejaký problém.
Jurinová, Erika, podpredsedníčka NR SR (2012-08-09):
Veľmi rada. (Donesenie vody ministrom.) Už je to vybavené?
Martvoň, Anton, poslanec NR SR (2015-05-21):
Ďakujem pekne. Pán poslanec Hlina, no, ja vám trošku ozrejmím, kto povedal ten výrok, že eurofondy, to sú iné peniaze, to nie sú peniaze Slovenskej republiky. Viete, kto to povedal? To povedal váš kolega z klubu KDH pán Uhliarik, keď ospravedlňoval, že prenajal cétečko v Svidníku za 1,7 mil. eur na 21 mesiacov, a potom ho žiadali, aby sa vrátilo. To takto on zdôvodňoval ten prenájom, ktorý je problematický. To, čo ste tu povedali, že začneme dovážať rožky, hlavne že si to, aby naši Oravci, že budú dovážať z Poľska, že to tu hrozí, no zjavne nechodíte vôbec do obchodu a dokazujete tým, že žijete mimo reality, keďže každé potraviny alebo väčší už supermarket majú vlastnú pekáreň, len na Orave je šesť pekární, čiže nehrozí to, čo tu strašíte, že bude niekto rožky dovážať z Poľska. Chápem, potrebovali ste to symbolicky nejako prepojiť, aby sa to lepšie počúvalo, ale je proste, proste je to hlúposť. No a to, čo ste tu hovorili o tých eurofondoch. Samozrejme, máme tu prípady, kedy sa tie eurofondy zle čerpajú, ale na to sú tu kontrolné mechanizmy a samotná Európska únia to kontroluje a potom to nepreplatí a vyvodzuje zodpovednosť. Čiže na to sú tu mechanizmy. Ja chápem, že máte možno nejakú zlú skúsenosť, keďže váš brat rekonštruoval za eurofondy úrad práce v Liptovskom Mikuláši za prvej Ficovej vlády, ja chápem, že asi tam máte vy s bratom nejakú zlú skúsenosť, ale nie každý je taký, ako je váš brat. Čiže, pán Hlina, vaše vystúpenie bola zmes táranín a hlúpostí.
Figeľ, Ján, podpredseda NR SR (2013-02-06):
Ďakujem pekne. Prerušujem rokovanie o tomto bode programu, páni a dámy. Teraz nasleduje rokovanie o bodoch 40 a 41 schváleného programu, ku ktorým bude zlúčená rozprava. Je to prvé čítanie o návrhu poslancov Gábora Gála, Andreja Hrnčiara a Arpáda Érseka na vydanie ústavného zákona, ktorým sa mení ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z . Návrh ústavného zákona je uvedený ako tlač č. 300. A návrh na jeho pridelenie na prerokovanie vo výboroch je v rozhodnutí 261. Druhým bodom je prvé čítanie o návrhu poslancov Gábora Gála, Andreja Hrnčiara a Arpáda Érseka na vydanie zákona, ktorým sa dopĺňa zákon č. 369/1990 Zb. o obecnom zriadení v znení neskorších predpisov a dopĺňa sa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov . Tento návrh zákona má tlač 301 a návrh na jeho pridelenie na prerokovanie výborom je v rozhodnutí 262. Dávam teraz slovo pánovi poslancovi Gáborovi Gálovi, aby obidva návrhy uviedol.
M. Hort, podpredseda NR SR: (2007-09-12):
Slovo dostáva pani spravodajkyňa pani Darina Gabániová.
Dostál, Ondrej, poslanec NR SR (2019-01-31):
Pán poslanec Klus, no ja by som neupodozrieval predkladateľov, že nevedia, čo činia a neuvedomujú si tie problémy, ktoré sú vo vnútornom vývoji v Maďarsku a Poľsku. Tie problémy, ktoré súvisia s podrývaním liberálnej demokracie alebo s korupčnými systémami, ktoré tam vládne garnitúry, ktoré sú pri moci, teraz vytvorili. Naopak, ja si myslím, že je to vedomé, je to vedomé prihlásenie sa k tej politike, ktorú napríklad Viktor Orbán robí. Však jeden z predkladateľov, ktorý tu teraz, myslím, nie je prítomný, pán Andrej Danko, predseda Národnej rady a predseda Slovenskej národnej strany, ktorý je spolupredkladateľom tohto uznesenia, otvorene hovorí, že Viktor Orbán je jeho vzor, že keď bude mať moc takú ako Viktor Orbán, tak nám ukáže. A že demokracia je síce dobrá, ale aj tak na konci niekto musí povedať, kto má poslúchať a kto má robiť. Akože aká demokracia? Donekonečna každý bude kotkodákať? A kto bude pracovať a kto bude potom riadiť a rozhodovať? V každej spoločnosti je nejaký hlas rozhodujúci, tým lídrom je Viktor Orbán. To sú veľmi nedávne, myslím, že v nedeľu v TA3 to hovoril pán Andrej Danko. Čiže ja vnímam celé toto uznesenie ako prihlásenie sa SNS k orbánovskej, orbánovskej politike, k tomu, čo prináša. A teda mám pocit, že pre SNS je prirodzená obrana Viktora Orbána. A súhlasím s tou formou, že teda zahraničná politika nie je priestor pre rigorózne formy. Možno nejaké rigorózne práce by sa tam dali spísať.
B. Bugár, podpredseda NR SR: (2005-02-09):
E. Dolník, poslankyňa: Včera som síce predložila, ale zopakujem, keďže nás tu bolo málo. Gestorský výbor odporúča Národnej rade Slovenskej republiky, aby po prvé konštatovala...
Ďuriš Nicholsonová, Lucia, podpredsedníčka NR SR (2017-12-12):
Pán poslanec Dostál.
Jurinová, Erika, podpredsedníčka NR SR (2012-06-29):
Ďakujem pekne. Pani Vášáryovú tu neregistrujem. Pán poslanec Hlina.
Kaník, Ľudovít, poslanec NR SR (2012-08-01):
Môžem to dokončiť potom.
Jurinová, Erika, podpredsedníčka NR SR (2013-04-16):
S reakciou na faktické poznámky pán podpredseda Figeľ.
Šeliga, Juraj, podpredseda NR SR (2020-11-24):
Panie poslankyne, páni poslanci, poprosím vás, aby ste zaujali svoje miesta, aby sme mohli pokračovať. A budeme pokračovať ďalej v prerušenom hlasovaní, pardon, v prerušenom rokovaní, a to hlasovaniami a prvým hlasovaním v prvom čítaní o vládnom návrhu zákona, ktorým sa dopĺňa zákon č. 578/2004 Z. z. o poskytovateľoch zdravotnej starostlivosti (tlač 337). Poprosím pani poslankyňu Hatrákovú, ktorá je spravodajkyňa z výboru pre zdravotníctvo, aby toto hlasovanie uviedla. Nech sa páči. Prepáčte, pán poslanec Pčolinský, procedurálny návrh, nech sa páči.
P. Paška, predseda NR SR: (2008-05-15):
(Hlasovanie.) 137 prítomných, 99 za, 35 sa zdržalo, 3 nehlasovali. Sme v treťom čítaní . Otváram rozpravu. Pýtam sa, či sa chce niekto prihlásiť. Nie. Vyhlasujem rozpravu za skončenú a budeme, pán spravodajca, hlasovať.
Kremský, Peter, poslanec NR SR (2021-10-27):
Navrhujem hlasovať o tomto návrhu dnes o 11.00 hod.
Figeľ, Ján, podpredseda NR SR (2015-02-11):
S reakciou, teda s reakciou na faktické, nech sa páči, Alojz Hlina.
B. Bugár, podpredseda NR SR: (2004-09-08):
Najprv pristúpime k hlasovaniu o vládnom návrhu zákona o rodine a o zmene a doplnení niektorých zákonov (tlač 838). Pán poslanec Madej, nech sa páči, ako spravodajca máte slovo.
T. Galbavý, poslanec: (2010-02-10):
A nerozumiem celkom poznámke, pán poslanec Senko, že zákon nezohľadňuje záujem občana o program verejnoprávnych vysielateľov. Tomu som celkom nerozumel. Predsa tu máme zákon o Slovenskej televízii a o Slovenskom rozhlase, ktorý presne precizuje, čo je v náplni týchto verejnoprávnych inštitúcií. To by ste už mohli vedieť po 3,5 roka pôsobenia vo výbore pre kultúru a médiá. Isteže, kto nemá záujem podporiť dobrý návrh zákona, má na to právo, ale poprosím, aby ste sa vyjadrovali k tejto téme vecne. O to viac môžeme aj našim divákom a kolegom priblížiť problematiku financovania verejnoprávnych médií. K Dušanovi. Isteže, ty si už starý harcovník. Tejto problematike rozumieš, o tom nepochybujem. Ale celkom nesúhlasím s tvojimi poznámkami. Budem ťa citovať. Máš strach, či takýmto spôsobom by sa skutočne dostali financie do verejnoprávnych médií. No čo môže byť vyšší príkaz, ako je zákon? Poslanci tvoria a schvaľujú zákony v tomto pléne. Rovnako budeme rozhodovať a schvaľovať aj zákon o štátnom rozpočte. To bude všetko, týmto spôsobom sa poslanci budú vyjadrovať k financovaniu aj verejnoprávnych médií. Budú musieť rešpektovať koeficient, ktorý je postavený na určitom percente a na báze výdavkov zo štátneho rozpočtu. Čiže politici zahlasujú za rozpočet a jednoducho televízia a rozhlas budú vedieť, koľko peňazí dostanú dopredu, bez toho, že by sa museli prosiť politikom a museli ich žiadať o vyrovnanie deficitu. A kto to bude garantovať? No zákon. Čo by to bolo za vládu, čo by to bolo za ministra, ktorý by nerešpektoval rozhodnutie poslaneckého zboru? Potom môžeme mať obavy aj v iných prípadoch, v dôchodkoch, pri všetkých otázkach, ktoré zákon ukladá, by sme mohli mať obavy, že vláda to nebude rešpektovať. Som o tom presvedčený, že každá vláda, politici budú musieť rešpektovať rozhodnutia poslancov v tomto pléne, čiže nemám obavy. To je tá najvyššia, ale najzodpovednejšia garancia prísunu finančných prostriedkov do televízie a do Slovenského rozhlasu. Ďakujem.
Paška, Pavol, predseda NR SR (2012-07-02):
Faktické poznámky, pani poslankyňa Žitňanská a pán poslanec Matovič, pani poslankyňa Nachtmannová a pán poslanec Martvoň a Bagačka. Končím možnosť sa prihlásiť. Pani poslankyňa.
Šeliga, Juraj, podpredseda NR SR (2020-12-03):
Ďakujem. Ak ste skončili, pani ministerka, ďakujem pekne za úvodné slová. Poprosím pána poslanca Dostála, ktorý je spravodajca z ústavnoprávneho výboru, aby uviedol a oznámil Národnej rade stanovisko gestorského výboru. Nech sa páči, pán poslanec.
Blanár, Juraj, podpredseda NR SR (2022-12-08):
Vy ste ma oslovili, tak prosím.
Bugár, Béla, podpredseda NR SR (2011-07-07):
Pán poslanec, reagujte na pána podpredsedu!
Vons, Peter, poslanec NR SR (2022-11-08):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Pellegrini, Peter, predseda NR SR (2015-02-12):
Prezentujeme sa a hlasujeme o návrhu pána poslanca Bastrnáka vrátiť uvedený vládny návrh zákona na dopracovanie. (Hlasovanie.) Prítomných 130 poslancov, za hlasovalo 52, proti bolo 73, zdržali sa 4 poslanci, nehlasoval 1. Návrh sme neschválili.
Pčolinský, Peter, podpredseda NR SR (2023-02-03):
Teraz vystúpi pán navrhovateľ, nech sa páči, pán poslanec.
Kvasnička, Marián, poslanec NR SR (2013-12-18):
Jožko, ja len to, že ti chýbali tie koledy, aj ja som ich tu čakal, ale v čase, keď si ty koncipoval reč, ja som si písal takýto text, lebo som čakal, že tu čosi bude. Napriek Tichej noci ticho nie je tu, premiér spupnej moci zažal kométu. Pesničky sú faloš v parlamentnom chlieve, lichvé žrádlo nalož, veď nič iné nevie. Idylické vinše? To ma nedojíma. Ticho mi je milšie, lásku drví zima. Sľubujete ľudu, čomu uverí, no svrčky si hudú v tieni úžery. Máte vystarané! Priazeň za dary. Pane, chráň nám dane aj stud na tvári. Pastieri sa spili sľubmi hojnosti, Ježiško je milý, všetkých pohostí. Napriek svätej noci svetlo nie je tu, premiér spupnej moci zažal kométu. Ďakujem. (Potlesk.)
Šutaj Eštok, Matúš, poslanec NR SR (2022-02-22):
... kopnúť vyšetrovateľku Santusovú do p... (povedané súbežne s predsedajúcim), že jej idú zapáliť auto kanistrom, benzínom jej idú poliať auto. Toto ich netrápi. Ich trápia keltské pamiatky. A ani jeden jediný člen tejto neschopnej vlády tu nie je a ani jeden jediný člen organizovanej skupinky tu dnes nesedí. Je to obrovská hanba a pohŕdanie parlamentom!
P. Paška, predseda NR SR: (2006-09-07):
(Hlasovanie.) 138 prítomní, 138 za. Konštatujem, že sme schválili vládny návrh zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov . Ďalej budeme pokračovať hlasovaním o návrhu uznesenia k informácii o vydaných aproximačných nariadeniach vlády Slovenskej republiky v I. polroku 2006 a o zámere prijímania aproximačných nariadení vlády Slovenskej republiky v II. polroku 2006, je to tlač 36. Dávam slovo poverenému členovi ústavnoprávneho výboru pánovi poslancovi Gáborovi Gálovi.
P. Hrušovský, predseda NR SR: (2004-02-03):
(Hlasovanie.) 135 prítomných, 63 za návrh, 25 proti, 47 sa zdržalo. Návrh pána poslanca Hurbana sme neschválili.
P. Hrušovský, predseda NR SR: (2002-11-14):
B. Brestenská, poslankyňa: Áno. Mariána Slováka hlasovalo za 64, 26 a 17, Jána Greša hlasovalo za 63, 26 a18, Jaroslava Franeka  0, 66, 41, Ivana Podstupku 0, 65, 42, Emila Bartka 1, 65, 41, Jozefa Kužmu 1, 65, 41, Jozefa Horvátha 0, 65, 42, Martu Huttovú 0, 67, 40, Evu Hájekovú 1, 65, 41, Jenő Görföla 72, 20, 15, Alfréda Somogyiho 72, 18, 17, Andreu Krajňákovú 1, 66, 40, Máriu Biľovú 55, 35, 17, Vladimíra Černého 65, 24, 18, Denisu Pogáčovú 30, 53, 24, Štefana Fejka 90, 10, 7, Mareka Maďariča 80, 17, 10, Juraja Kiesela 54, 38, 15, Ľubomíra Kraľovanského 25, 57, 25, Miloša Mistríka 34, 48, 25, Dušana Kováča 4, 59, 44, Ľubomíra Fifika 2, 61, 44, Jaroslava Kernera 2, 61, 44, Alenu Chudíkovú 2, 60, 45, Petra Kubu 0, 62, 45, Mariána Ostatníka 37, 40, 30, Jána Slováka 2, 65, 40, Jána Pašku 0, 65, 42, Vieru Michalkovú  0, 64, 43, Miroslava Kollára 0, 63, 44, Martina Šmatláka 12, 56, 39, Hanu Lyons, rodenú Hanúskovú 63, 25, 19, Petra Zemana 0, 61, 46, Ľubomíra Gregu 2, 64, 41, Jozefa Krošláka 26, 53, 28, Pavla Barabáša 5, 58, 44, Pavla Janíka 34, 41, 32. Na voľbu členov Rady Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rady Slovenskej televízie zvolení: Jenö Görföl, Alfréd Somogyi, Vladimír Černý, Štefan Fejko, Marek Maďarič. Pán predseda, všetko.
Pellegrini, Peter, predseda NR SR (2015-11-11):
Pán poslanec Hudacký.
Laššáková, Jana, podpredsedníčka NR SR (2012-08-06):
Páni poslanci, prosím vás pekne, nediskutujte, nech sa páči, pán poslanec.
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 145, za 70, proti 9, zdržalo sa 66 poslancov. Návrh sme neschválili. Prosím teraz pána poslanca Mihála, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení zákon č. 461/2003 Z. z. o sociálnom poistení (tlač 1176). Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov a ktorým sa mení zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov , tlač 1176.)
Mikulec, Roman, minister vnútra SR (2020-04-07):
... že sú všetci hotoví, ale áno, bude sa to považovať za cestu z práce a verím a dúfam aj, že vy pôjdete príkladom pre všetkých občanov Slovenskej republiky, aby naozaj dodržiavali tie opatrenia. Ďakujem pekne. (Potlesk.)
J. Ďuračka, poslanec: (2009-02-13):
Gestorský výbor na základe stanovísk výborov k vládnemu návrhu zákona odporúča Národnej rade Slovenskej republiky návrh vládneho zákona schváliť. Predmetná správa výborov bola schválená uznesením gestorského výboru č. 238 z 11. februára 2009. Výbor určil poslanca Jozefa Ďuračku za spoločného spravodajcu výborov a súčasne ho poveril predniesť spoločnú správu výborov na schôdzi Národnej rady Slovenskej republiky a po druhé navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch. Pán predseda, skončil som, otvorte, prosím, rozpravu.
Sulík, Richard, predseda NR SR (2011-06-02):
Takže poprosím vás, hlasujte teraz o skrátení lehoty. (Hlasovanie.) Prítomných 146 poslancov, hlasovalo 77 za, 27 proti, 41 sa zdržalo, 1 nehlasoval. Odhlasovali sme, že skrátime lehotu k tomuto pozmeňovaciemu návrhu. Nech sa páči.
Madej, Róbert, poslanec NR SR (2014-06-24):
Ďakujem pekne, pán predseda, prosím, dajte ďalej hlasovať o bode 19 zo spoločnej správy, ktorý požiadala o vyňatie na osobitné hlasovanie pani poslankyňa Žitňanská, s odporúčaním gestorského výboru schváliť.
Paška, Pavol, predseda NR SR (2012-08-02):
Pán poslanec, pán poslanec, petičné právo je základné právo a ľudia môžu zaujímať postoj podpisom kdekoľvek, na ktoromkoľvek mieste. Takže o tom nemusíme hlasovať. Samozrejme, priestory, ktoré sú v okolí Národnej rady, sú verejnými priestormi, petičný výbor má právo zorganizovať miesto. Takže nemáme o čom hlasovať. Poprosím vás, teraz pristúpime k opakovanej voľbe členov správnej rady ústavu... Pán poslanec... (Reakcie z pléna.) Nech sa páči, zapnite ešte pána poslanca Kaníka.
M. Hort, podpredseda NR SR: (2008-05-20):
A teraz dávam slovo spravodajcovi, ktorého určil navrhnutý gestorský výbor, výbor pre pôdohospodárstvo, životné prostredie a ochranu prírody, predsedovi tohto výboru poslancovi Jánovi Slabému, aby predniesol úvodnú spravodajskú informáciu. Nech sa páči.
Karahuta, Jaroslav, poslanec NR SR (2020-04-22):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
M. Hort, podpredseda NR SR: (2007-05-17):
Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov . Vládny návrh zákona ste dostali pred prvým čítaním ako tlač 210 a spoločnú správu výborov máte ako tlač 210a. Prosím teraz ministra zdravotníctva Slovenskej republiky pána Ivana Valentoviča, aby vládny návrh zákona odôvodnil. Nech sa páči, pán minister. I. Valentovič, minister zdravotníctva SR: Vážený pán podpredseda, vážené panie poslankyne, vážení páni poslanci, predloženým návrhom zákona sa do právneho poriadku Slovenskej republiky transformuje smernica Rady č. 2006/100 ES z 20. novembra 2006, ktorou sa z dôvodu pristúpenia Bulharska, Rumunska upravujú určité smernice v oblasti voľného pohybu osôb. Uvedenou smernicou sa doplnili a zmenili aj smernica Rady č. 93/16 EHS na uľahčenie voľného pohybu lekárov a vzájomného uznávania ich diplomov, osvedčení a iných dokladov formálnych kvalifikácií a smernica Rady č. 78/686 EHS o vzájomnom uznávaní diplomov, osvedčení a iných dokladov o formálnych kvalifikáciách zubných lekárov vrátane opatrení na uľahčenie efektívneho uplatňovania práva usadiť sa a slobody poskytovať služby. Uvedené doplnenia a zmeny sú premietnuté v prílohe č. 3, v ktorej sa súčasne upravujú aj názvy kvalifikácií v niektorých špecializáciách, ktoré boli v období od mája 2004 zmenené alebo doplnené kompetentnými orgánmi členských štátov. Cieľom navrhovanej právnej úpravy je vytvorenie podmienok pre zdravotníckych pracovníkov z Bulharska a Rumunska v oblasti uznávania ich kvalifikácií s prihliadnutím na ich právo usadiť sa a slobodu poskytovať služby na území Slovenskej republiky. Vážený pán podpredseda, vážené panie poslankyne, vážení páni poslanci, verím, že predložený návrh zákona podporíte. Ďakujem.
T. Rosová, poslankyňa: (2009-10-28):
To, čo by som chcela povedať na záver, je, že táto rozprava odzrkadlila vlastne to, že existujú dva svety. Nielen v tomto parlamente. Ony skutočne existujú aj vo verejnosti, aj v pedagogickej verejnosti. Je to jeden svet, ktorý hovorí školám, školákom, pedagógom, píšte všetci modrým perom. Je to svet, ktorý naozaj má predstavu, že najlepší spôsob je vtesnať všetkých do jednej šablóny, aby potom všetci z tej šablóny vystúpili ako rovnaké produkty. Jeden možno viac podarený, jeden menej podarený, jeden s jednotkami, jeden s trojkami, ale v zásade všetci rovnakí. Je to svet, ktorý mal svoje opodstatnenie. Je to vlastne svet, ktorý sa zaviedol za Márie Terézie reformou ratio educationis a ktorý vlastne vytváral skutočne šablónovitých štátnych úradníkov a vojakov. Nato to bolo skutočne efektívne a vtedy to bolo progresívne a malo svoj zmysel. Žiaľbohu, v našom vzdelávacom systéme stále žijeme prevažne v takomto svete. Pritom ale všetko okrem toho vzdelávacieho systému sa neuveriteľne mení. Ten svet, o ktorom hovorím, ten, ktorý vychádza z týchto starých tradícií a základov, je svet tých ľudí, ktorí hovoria: „aj za nás bola takáto škola, aj za nás bola trstenica, aj za nás sme sa museli učiť a tu sme a prežili sme a sme úspešní.“ Často áno, je to pravda, prežili sme, tu sme, mnohí aj úspešní. Lenže tie deti, ktoré chodia dnes do školy, rastú celkom do iného sveta. Celkom do iného prostredia. Už teraz je celkom iné a mení sa tak rýchlo, že si to možno ani nevieme predstaviť, čo bude o desať, dvadsať rokov. A práve tvorivosť a práve flexibilita, to je to, o čo sa budú môcť opierať. Takto ich ale k nim nebudeme môcť viesť. Preto v modernom prostredí vo väčšine krajín, dnes už aj v Európskej únii, ktoré majú dobré vzdelávacie výsledky, sa presadzuje celkom iný model. Samozrejme, musíme mať spoločný cieľ. Tá štandardizácia ale nemôže spočívať v tom, že vytvorí nejakú štandardnú šablónu – do ktorej každého natlačím, ale že si vytvorím predstavu o tom, čo by mal byť ten štandardný výstup, to, čo minimálne spoločne by mali všetci skutočne vedieť, no a aké by mali mať schopnosti, aké by mali mať kompetencie, keď opúšťajú školu. To je ten štandard. Ale akým spôsobom sa k tomu dospeje, to by mala byť práve vec tvorivosti učiteľov alebo aj schopnosti učiteľov prispôsobiť tie metódy a formy tomu, s akými žiakmi pracujú, ich schopnostiam, ich  danostiam. Takže jednoznačne ja považujem náš návrh za návrh z tohto druhého sveta a som presvedčená o tom, že len takouto cestou sa dostaneme k tomu, aby aj slovenský vzdelávací systém produkoval konkurencieschopných ľudí, konkurencieschopných občanov, ľudí, ktorí sú spôsobilí žiť v modernom svete nielen 21. storočia. Pretože dnes –  už si uvedomme –, že vchádzajú do škôl deti, ktoré majú šancu dokonca dožiť sa 22. storočia. Ďakujem vám ešte raz všetkým, ktorí ste vecne debatovali, a ďakujem za pozornosť.
Habánik, Jozef, poslanec NR SR (2022-09-21):
Ďakujem pekne za slovo, vážený pán predsedajúci. Vážené panie poslankyne, páni poslanci, dovoľte aj mne, aby som sa vyjadril k návrhu zákona, ktorým sa mení a dopĺňa zákon č. 232/2022 Z. z. o financovaní voľného času dieťaťa. Pri prerokovaní samotného návrhu zákona bola tu v pléne pomerne široká diskusia a táto sa odohrávala nielen tu v pléne, ale aj v médiách, aj vo verejnosti a tá diskusia sa viedla najmä k tomu, či a akým spôsobom má byť takáto, takýto zákon prijatý. Veľmi dobre vieme, že tá diskusia sa viedla k tomu, či tento zákon má byť prijatý v skrátenom legislatívnom konaní s osobitným negatívnym dopadom na rozpočty územnej samosprávy, či máme alebo nemáme pripravenú príslušnú aplikáciu a zavedený register oprávnených osôb, ktorí môžu poskytovať voľný, voľný čas dieťaťu. Žiaľ, touto novelou sa tieto kľúčové výhrady, ktoré boli pomenované už vtedy, neodstraňujú. Osobitne chcem poukázať na negatívny dopad na rozpočty územnej samosprávy, pretože ak by sme dokázali vyriešiť tento problém, tak si myslím, že by nikto nemal problém s tým, že by sme zvýšili a zlepšili financovanie a zefektívnili financovanie aktivít a voľného času našich, našich detí. Čo sa týka článkov 2 a 3, ktoré sú predmetom samotnej novely, v zásade s nimi možno súhlasiť možno na ten aspekt, kto má alebo nemá byť správnym orgánom pri určovaní pokút, ale riešenie záškoláctva aj v predprimárnom vzdelávaní má svoj význam. Preto možno, ak by sme dokázali ten článok 2 a 3 vyňať niekde do samostatnej novely, tak som presvedčený o tom, že by našiel pomerne širokú zhodu v pléne Národnej rady Slovenskej republiky, lebo tento problém sa naozaj netýka len marginalizovaných skupín obyvateľstva, ale je pomerne širší a aj istá represia alebo snáď aj Damoklov meč v podobe sankcie je možný alebo jedným z riešení odstránenia tohto negatívneho javu spoločnosti. Toľko v rozprave z mojej strany. Naozaj je škoda, že touto novelou neriešime nejakým spôsobom ten dopad na rozpočet územnej samosprávy, pretože dnes, v dnešných krízových časoch naozaj územná samospráva sa bude potýkať s tým, ako pre budúci rok, pre rok 2023 zostaviť vyrovnané rozpočty na bežnom účte, a toto bude ich kľúčová agenda a my im vlastne ešte, by som povedal, zhoršujeme ten výhľad pre rok 2023 a ďalej. Ďakujem pekne.
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 147, za 144, zdržal sa 1, nehlasovali 2. Konštatujem, že sme uvedený návrh schválili. Ďalej budeme hlasovať o bode 18 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 324/2011 Z. z. o poštových službách (tlač 1334). Prosím spravodajcu z výboru pre hospodárske záležitosti poslanca Kondróta, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 324/2011 Z. z. o poštových službách a o zmene a doplnení niektorých zákonov v znení neskorších predpisov , tlač 1334.)
Šimečka, Michal, podpredseda NR SR (2024-01-25):
Ďakujem. S reakciou na faktické pani poslankyňa Števulová.
Žiga, Peter, podpredseda NR SR (2024-10-23):
(Zaznievanie gongu.) Vážené panie poslankyne, vážení páni poslanci, budeme pokračovať v prerušenej rozprave v rokovaní o vládnom návrhu zákona o Fonde na podporu cestovného ruchu . Máme to uvedené ako tlač 413, spoločná správa výborov má tlač 413a. Ukončili sme písomnú rozpravu. Teraz otváram možnosť prihlásiť sa do rozpravy ústne. Končím možnosť prihlásiť sa do rozpravy ústne a vyhlasujem rozpravu za skončenú. Chcem sa opýtať, či pán navrhovateľ chce vystúpiť. Pán spravodajca? Nechce. Prerušujem rokovanie o tomto bode programu. Skúsime ešte ďalší bod, vládny návrh zákona, ktorým sa mení... Ostaňte, pán minister, lebo budete uvádzať ďalší zákon, ktorým sa mení a dopĺňa zákon č. 440/2015 o športe a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 519, návrh na jeho pridelenie na prerokovanie výborom je v rozhodnutí č. 544. Pán minister, prosím, uveďte tento návrh zákona. Nemusíte byť rozsiahly, keby sa otvorila rozprava, určite budete môcť mať priestor. (Rokovanie o vládnom návrhu zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 519.)
Kolíková, Mária, ministerka spravodlivosti SR (2021-05-14):
... ja som rovnako pripravená riešiť... (Prerušenie vystúpenia predsedajúcim.)
Szalay, Tomáš, poslanec NR SR (2024-01-17):
Ďakujem pekne, pán predsedajúci. Môžem potvrdiť, pán Ledecký je naozaj milý a príjemný človek. Chcem reagovať na príspevok pani, pani Luščíkovej a rozmýšľal som, ako to, ako to zarámcovať. Často som chodil do Holandska sa pozerať, ako im funguje zdravotníctvo, a viedli sme veľa diskusií o tom, prečo to Holandsko je tam, kde je, a prečo holandskí politici konajú tak, ako konajú, a takú anekdotu mi k tomu miestni povedali, že oni tí Holanďania tam mali niekedy v ’53. roku takú veľkú povodeň, keď im tam spláchlo polku krajiny, a oni sa rozhodli, že teda postavia tie všetky hrádze a vezmú si tú krajinu naspäť z toho mora, a otázka, že prečo boli takí jednotní v tomto, pretože celé Holandsko je tak plus-mínus na hladine mora, tak na nule. To znamená, aj tí politici, ktorí tam bývajú, majú domy, ktoré môžu byť zaplavené tou povodňou, pretože tam nie sú žiadne kopce, takže oni nemôžu bývať na kopcoch, čiže bývajú s bežnými ľuďmi, a teda ak chcú pomôcť sebe, tak popritom pomôžu aj iným, lebo postavia tie hrádze aj pre seba. No, tá analógia mi tak vychádza, že je to podobné aj u nás, že my tu máme nejakú ako takú hrádzu proti zločinu, no a teraz sa ide tá hrádza rozoberať, lebo oni sú na tej druhej strane. Oni sa to chcú dostať cez tú hrádzu k nám a v tom je ten rozdiel, že prečo tých Holanďanov nedobehneme, ani keby nám oproti bežali. Inak v programovom vyhlásení vlády je napísané, že vláda si kladie za cieľ zásadne zvýšiť stabilitu podnikateľského prostredia, a to obmedzením používania inštitútu skráteného legislatívneho konania. No. Ďakujem za pozornosť.
Kmec, Stanislav, poslanec NR SR (2019-10-17):
Vážený pán predsedajúci, vážené pani poslankyne, vážení páni poslanci, Výbor Národnej rady pre verejnú správu a regionálny rozvoj ako gestorský výbor k návrhu poslancov Národnej rady Slovenskej republiky Petra Antala a Irén Sárközy na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov v znení zákona č. 375/2016 Z. z. (tlač 1639), podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 2055 z 19. septembra 2019 pridelila predmetný návrh zákona na prerokovanie týmto výborom: ústavnoprávnemu výboru Národnej rady, výboru Národnej rady pre financie a rozpočet a výboru Národnej rady pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady Slovenskej republiky, ktorým bol návrh zákona pridelený, zaujali k nemu nasledovné stanoviská: ústavnoprávny výbor uznesením č. 745 z 8. októbra 2019 s návrhom zákona súhlasil a odporučil ho Národnej rade Slovenskej republiky schváliť s pozmeňujúcimi a doplňujúcimi návrhmi, výbor pre financie a rozpočet uznesením č. 492 z 10. októbra 2019 s návrhom zákona súhlasil a odporučil ho Národnej rade Slovenskej republiky schváliť s pozmeňujúcimi a doplňujúcimi návrhmi, výbor pre verejnú správu a regionálny rozvoj uznesením č. 258 z 10. októbra 2019 s návrhom zákona súhlasil a odporučil ho Národnej rade Slovenskej republiky schváliť s pozmeňujúcimi a doplňujúcimi návrhmi. Z uznesení výborov Národnej rady Slovenskej republiky uvedených pod bodom III spoločnej správy vyplývajú pozmeňujúce a doplňujúce návrhy, ktoré nebudem čítať, nakoľko máte spoločnú správu rozdanú. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto: hlasovať spoločne o bodoch 1 až 6 s odporúčaním gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady bola schválená uznesením gestorského výboru č. 266 15. októbra 2019. Týmto uznesením ma výbor zároveň poveril spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom priadku Národnej rady v znení neskorších predpisov. Ďakujem, skončil som.
Hrnčiar, Andrej, podpredseda NR SR (2017-09-05):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Radovanovi Balážovi.
Sulík, Richard, podpredseda vlády a minister hospodárstva SR (2022-06-16):
Ďakujem pekne. Rozprávať tesne pred jedenástou hodinou má to čaro, že človek má viac ako tých bežných päť až desať poslucháčov, samozrejme, človek si potom aj pripadá omnoho dôležitejší. Nebudem ja túto vašu prítomnosť zneužívať príliš dlho, ale som rád, že je tu už aj pomerne veľa zástupcov opozície, a chcem na zástupcov opozície reagovať nasledovnými slovami: Keď tu bolo Kilečko 1, tak tam bol aj ten paragraf o zrušení bankového odvodu. A viacerí z vás, viem, pamätám si, pán Mazurek napríklad sa vyjadril, že no veď my by sme to kilečko podporili, keby tam nebol ten bankový odvod. Teraz som si dal záležať, aby tam neboli žiadne politické veci, sú to, tých 198 bodov je 198 drobností bez toho, že by sa mohol niekto nad tým začať strašne nejak zavzdušňovať, prepáčte mi toto voľno hovoriace slovo. Každopádne budem veľmi rád, keď naozaj by aj opozícia prispela k zlepšeniu podnikateľského prostredia a to tak, že schváli Kilečko 2. Veľmi pekne vám ďakujem za pozornosť.
Vašečka, Richard, poslanec NR SR (2015-03-24):
Ďakujem, pani predsedajúca. Chcem spolu po dohode s predkladateľom Miroslavom Kadúcom vziať späť návrh zákona o správnych poplatkoch (bod programu 53, číslo tlače 1432). Odôvodnenie. Po prednesení zákona sa otvoril priestor na rokovanie s poslancami strany SMER a s ministerstvom financií, preto chceme túto vec dotiahnuť do konca. Takže ďakujem.
K. Sárközy, poslankyňa: (2003-09-17):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Podľa súčasnej platnej právnej úpravy sa poskytuje prídavok na dieťa vo výške 270 korún mesačne na každé dieťa bez ohľadu na príjem rodiny a vek dieťaťa. Predložený návrh zákona predpokladá od 1. januára 2004 vznik nároku prídavku na dieťa na všetky nezaopatrené deti v rovnakej výške, a to 500 korún mesačne bez ohľadu na vek dieťa a príjem rodiny. Tento návrh si v roku 2004 vyžiada pri predpokladanom počte 1,35 mil. nezaopatrených detí náklady v celkovej sume 8,1 mld. korún. Agenda prídavku na dieťa má prejsť podľa tohto návrhu od zamestnávateľov a pobočiek Sociálnej poisťovne na jedného platiteľa, a to na územný úrad sociálnych vecí a služieb zamestnanosti. Navrhovaná právna úprava je v súlade s Ústavou Slovenskej republiky. Realizácia navrhovanej právnej úpravy nezakladá nároky na štátny rozpočet a rozpočty obcí alebo vyšších územných celkov ani nároky na pracovné sily. Dámy a páni, s ohľadom na oprávnenia, ktoré pre mňa ako spravodajkyňu vyplývajú z § 73 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku a v súlade s rozhodnutím predsedu Národnej rady Slovenskej republiky č. 323 z 13. augusta 2003 prideliť návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, výboru pre verejnú správu, výboru pre zdravotníctvo, výboru pre ľudské práva, národnosti a postavenie žien a Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Ďakujem. Pani predsedajúca, skončila som, prosím vás, otvorte rozpravu k tomuto návrhu zákona. Z. Martináková, podpredsedníčka NR SR: Ďakujem, pani poslankyňa. Otváram všeobecnú rozpravu. Písomne sa neprihlásil žiaden poslanec. Prosím, aby ste sa prihlásili ústne. Uzatváram možnosť hlásiť sa ústne do všeobecnej rozpravy. Pán poslanec Brocka.